hy hy hy hy hy hy hy hy en hy hy hy hy hy kw hy hy hy hy hy hy hy hy hy hy hy hy hy hy hy hy hy en kw hy hy hy hy hy hy hy hy hy hy hy hy hy hy hy hy hy hy hy hy hy hy hy it hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en en hy hy hy hy hy hy hy hy hy hy hy hy hy hy hy hy hy hy hy hy hy hy en hy en hy hy hy en
Կոմիտասը ելավ հյուրանոցից, վերարկուի օձիքը բարձրացրեց, ձեռքերը խոթեց գրպանները և քայլեց արագ ու ճկուն: Դեկտեմբերի կեսն էր. Փարիզի փողոցներում վնգստում էր ցուրտը: Եվ փարիզեցիները դուռ ու լուսամուտ գոցել էին օրվա դեմ: Հատուկենտ էին անցորդները: Փողոցի շրջադարձում Կոմիտասը մի դրամապանակ նկատեց: Հնամաշ էր, պարունակությամբ աղքատ` եղած-չեղածը տասը ֆրանկ:
1896 թվականին էր, էլի ձմեռ, Բեռլինի բարձրագույն երաժշտանոցում ուսանելու առաջին ձմեռն էր… Բարերարի ուղարկած ամսական թոշակը վերջացել էր, սպասում էր հաջորդին ու` չկար: Եվ դուրս էր եկել մի ծանոթից պարտք խնդրելու, բայց ինքնասիրությունը թույլ չէր տալիս բախել դուռը` հացի համար դրամ խնդրել, ու սոված չափչփում էր Բեռլինի փողոցները: Հանկարծ ոտքերի մոտ նշմարեց կես մարկ, վերցրեց ու ավելի շվարեց` ի՞նչ անել, կես մարկով ոչ կարող ես պանդոկ մտնել, ոչ` խանութ:
Ու այդ կես մարկով վիճակախաղի տոմս գնեց և շահեց հարյուր մարկ:
Հետո աչքերում շողաց մի կարևոր միտք, և նա ուրախացավ, որ դրամապանակի տերը դեռ չի հայտնվել, լավ է որ չի եկել, թե չէ արդեն ուշ կլիներ, շատ ուշ: Եվ նա գրպանից հանեց հարյուր ֆրանկ, ճիշտ` հարյուր, շտապ բացեց դրամապանակը և հարյուր ֆրանկը ծրարեց դրամապանակի խորքում, տասը ֆրանկի տակ: Ապա ժպտաց, ձեռքերը շփեց իրար, խոր շունչ քաշեց, հին ու ծանր պարտքերից ազատվողի պես հանգիստ շնչեց ու շնչի հետ հանկարծ հասկացավ, որ տասը տարի առաջ վիճակախաղով շահած հարյուր մարկը հոգու խորքում, իրենից էլ ծածուկ, պարտք է համարել:
«Ուշացավ»,- ասաց և` այնպիսի տոնով, կարծես պատահական ու իրեն անծանոթ մեկի չէր սպասում, այլ բարեկամի, որի հետ նախապես պայմանավորվածություն ուներ հանդիպելու հենց այնտեղ` փողոցի շրջադարձում, հենց այդ ժամին, միայն թե, չգիտես ինչու, ուշանում է, չի գալիս… Բայց անպայման կգա, և ինքը պետք է սպասի, պարտավոր է:
«Գուցե գլխի էլ չէ, որ դրամապանակը կորցրել է: Կիմանա, կգա, ցուրտ է, շուտ գար»: Ձմռան այդ օրն աշխարհում միլիոն ու մեկ մարդ հյուրընկալ է, միլիոն ու մեկ ճաշի հրավեր ունի (միլիոն ու մեկերորդը` ինքը Կոմիտասը), միլիոն ու մեկ մարդ համերգ ու թատրոնի տոմս է գնել, միլիոն ու մեկ մարդ աշխատում է, միլիոն ու մեկ մարդ մտածում, գլուխ է ջարդում, միլիոն ու մեկ մարդ մեռնում է, միլիոն ու մեկ մարդ ծնվում է… Ձմռան այդ օր ու ժամին աշխարհում մի մարդ, մեկը, միայն մեկը, ձմռանաշունչ փողոցում անծանոթի է սպասում – վերադարձնելու նրա կորուստը` տասը ֆրանկ: Հենց գար տերը, և ինքը դրամապանակը հանձներ նրան ու շարունակեր Մարգարիտենց տան ճամփեն, կդառնար միլիոն ու մեկերորդ ճաշի հրավիրվածը: Ու եկավ նա…
Դեռատի կին էր` այր մարդու բաճկոնով, այր մարդու ոտնամաններով: Դեռատի կնոջ աչքերում բողոք կար, և հույսը լացի պես կախվել էր շուրթերից ու դողում էր:
—  Մադմուազել, դուք որևէ բան կորցրե՞լ եք:
— Այո՛… դրամապանակս եմ կորցրել,- ասաց ցածրաձայն:
Կոմիտասը ձեռքը տարավ գրպանը:
— Ահավասիկ: Վերցրեք,- տխուր ժպտաց,- իսկ ինչո՞ւ ուշացաք:- Աղջիկը թույլ մեկնեց ձեռքը, դրամապանակն առավ, դողացող մատներով փորձեց բացել: Դա ակամա մղում էր, պահի հետ կապ չունեցող: Կոմիտասն ափերի մեջ առավ նրա ձեռքերը:
— Բացել պետք չէ,- ասաց և ինքն իր համար ավելացրեց,- ցուրտ է…
Հետո ձեռքերը գրպանեց, թեթև խոնարհում արավ:
— Վաղը երեկոյան հայկական եկեղեցում հայկական նվագահանդես կա: Ձեզ հրավիրում եմ: Անպատճառ եկեք: Ցտեսություն:
Եվ նորեն գլուխ տվեց ու գնաց:
1. Բացատրի՛ր հետևյալ բառերը՝ վնգստալ, գոցել, ապրուստ, ճկուն: Կարող ես օգտվել nayiri.com էլեկտրոնային բառարանից:
Վնգստալ- Խղճալի ձայնով կաղկանձել
ապրուստ- Ապրելու միջոցների ու հնարավորությունների ամբողջությունը
2. Տրված բառերը բաժանի՛ր բաղադրիչների՝ հյուր+անոց, լու(յ)ս+ա+մուտ, հ(ի)ն+ա+մաշ, վիճակ+ա+խաղ, ոտն+աման, հուս+ա+խաբ, դժ+կամ+որեն, հայ+կա+կան, ան+պատճառ:
3. Բացատրի՛ր հետևյալ արտահայտությունները՝ ցուրտը վնգստում էր, աչքերում շողաց մի կարևոր միտք:
ցուրտը վնգստում էր-ցուրտը ձայներ էր հանում
աչքերում շողաց մի կարևոր միտք-գլխում մի կարևոր միտք
4. 10-15 նախադասությամբ պատմի՛ր ստեղծագործությունը:
Ստեղծագործությունը կոմիտասի մասին էր։ Կոմիտասը գտնում է դրամապանակ և սպասում է տիրոջը։ Հիշում է, որ հրավիրված է ընթրիքի։ հետո վերջապես տերը գալիս է ինչ որ բան ման գալով։ Կոմիտասը հարցնում է դրանապանակ կորցրել էք։ նա պատասխաում է այու։ Կոմիտասը հանում է գրպանից դրամապանակը և տալիս տիրոջը։
5.Ստեղծագործությունը բաժանի՛ր հատվածների և վերնագրի՛ր:
Մինչև դրամապանակի գտնելը «ցուրտ օրեր»։ Գտնելուց հետո «դրամապանակ գտնելիս»
6. Ըստ պատմվածքի գրի՛ր Կոմիտասին բնութագրող 5 հատկանիշ:
Կոմիտասը բարի, համբերատար, հարցնող, խելացի և լավ մարդ էր
7. Ի՞նչ զգացողություն դու կունենաս կորուստը վերադարձնելիս:
Ես կմտածեմ, որ վերադարձնողը բարի մարդ է։
8. Ի՞նչ է տալիս պատումին բեռլինյան տարիների հիշողությունը:
Ինձ տվեց, որ պետք է ուրիշի իրը գտնելուց հետ տալ տիրոջը։
9.Կոմիտասին ասում են՝ Հայ երգի Մեսրոպ Մաշտոց, ինչո՞ւ:
Կոմիտասին ասում են Հայ երգի Մեսրոպ Մաշտոց, որովհետև նա հայերի երգերն է մշակել։
10. Գտի՛ր, կարդա՛ և սովորի՛ր Կոմիտասի մասին:
Սողոմոն Սողոմոնյանը ծնվել է 1869 թվականի սեպտեմբերի 26-ին (նոր օրացույցով՝ հոկտեմբերի 8-ին) Փոքր Ասիայի Քյոթահիա քաղաքում։ Մկրտվել է ծնունդից երեք օր անց Սուրբ Թեոդորոս եկեղեցում և ստացել Սողոմոն անունը[16]։ Հայրը՝ Գևորգ Սողոմոնյանը, մասնագիտությամբ կոշկակար էր, որի ընտանիքը գաղթել էր Նախիջևանի Գողթն գավառի Ցղնա գյուղից, իսկ մայրը՝ Թագուհի Հովհաննիսյանը, արմատներով Բուրսայից էր, և երբ տղան ծնվեց, նա ընդամենը 16 տարեկան էր։ Սողոմոնը նրանց միակ զավակն էր։ Երկուսն էլ մեծ սեր ունեին երաժշտության նկատմամբ։ Տանը խոսում էին միայն թուրքերեն։ Երբ Կոմիտասը ընդամենը 6 ամսական էր, նրա մայրը մահացավ, իսկ տասը տարեկանում տղան կորցրեց նաև հորը։ Դրանից հետո նրան սկսում է դաստիարակել հորական տատը՝ Մարիամը, որը նրա համար եղել է երկրորդ մայր։ Մոր մահը խորը վերք էր թողել Սողոմոնի հոգում, և նրա առաջին ստեղծագործությունները նվիրված էին հենց նրան։
11.Ընտրի՛ր Կոմիտասի երգերից մեկը, լսի՛ր և 5-8 նախադասությամբ գրի՛ր տպավորություններիդ, ապրումներիդ մասին, ի՞նչ էիր զգում և մտածում երգը լսելիս: Այս աշխատանքդ տեղադրիր քո բլոգում:
Ես զգում էմ աշուն։ Կոմիտասի Շորոր երգը լսելիս մոտս շատ լավ տպավորություններ առաջացան։ Ես մտածեցի, որ կողքերս ամբողջ տարածքը գունավոր տերևներ են թափված։
12.Ընտրի՛ր Կոմիտասի բանաստեղծություններից մեկը, սովորի՛ր լավ, արտահայտիչ կարդալ, չմոռանաս նաև անծանոթ բառերի բացատրությունը նայել:
Click here to cancel reply
Save my name, email, and website in this browser for the next time I comment.
Պահոց Նշեք ամիսը Հոկտեմբերի 2022 Սեպտեմբերի 2022 Օգոստոսի 2022 Հունիսի 2022 Մայիսի 2022 Ապրիլի 2022 Մարտի 2022 Փետրվարի 2022 Հունվարի 2022 Դեկտեմբերի 2021 Նոյեմբերի 2021 Հոկտեմբերի 2021 Սեպտեմբերի 2021 Օգոստոսի 2021 Հուլիսի 2021 Հունիսի 2021 Մայիսի 2021 Ապրիլի 2021 Մարտի 2021 Փետրվարի 2021 Հունվարի 2021 Դեկտեմբերի 2020 Նոյեմբերի 2020 Հոկտեմբերի 2020 Սեպտեմբերի 2020 Օգոստոսի 2020 Հուլիսի 2020 Հունիսի 2020 Մայիսի 2020 Ապրիլի 2020 Մարտի 2020 Փետրվարի 2020 Հունվարի 2020 Դեկտեմբերի 2019 Նոյեմբերի 2019 Հոկտեմբերի 2019 Սեպտեմբերի 2019 Օգոստոսի 2019 Հուլիսի 2019 Հունիսի 2019 Մայիսի 2019 Ապրիլի 2019 Մարտի 2019 Փետրվարի 2019 Հունվարի 2019 Դեկտեմբերի 2018 Նոյեմբերի 2018 Հոկտեմբերի 2018 Սեպտեմբերի 2018 Հունիսի 2018 Մայիսի 2018 Ապրիլի 2018 Մարտի 2018 Փետրվարի 2018 Հունվարի 2018 Դեկտեմբերի 2017 Նոյեմբերի 2017 Հոկտեմբերի 2017 Սեպտեմբերի 2017 Մարտի 2017 Փետրվարի 2017
Ես Կորյունն եմ: Սովորում եմ Մխիթար Սեբաստացի կրթահամալիրում։ Առարկաներից սիրում եմ մաթեմատիկա և մայրենի։ Ես 12 տարեկան եմ։ Հաճախում եմ Թումո։ Սիրում համակարգչային խաղեր։
Կորյուն Գաբոյան | Սպասում | Կորյուն Գաբոյան
class="post-template-default single single-post postid-830 single-format-standard samba_theme samba_left_nav samba_left_align samba_responsive thvers_94"